Jüri Mäemat

Jüri Mäemat (sündinud 21. jaanuaril 1955) on eesti pedagoog.  

Ta on alates 1979. aastast Pelgulinna Gümnaasiumi kunstiõpetaja ning üks 1999. aastal loodud MTÜ Kunstihariduse Ühing asutajaid ja juhatuse liige. Ta on lõpetanud 1980. aastal Tallinna Ülikoolis joonistamise, joonestamise ja tööõpetuse õpetajana. 

Mäemat õpetab süvaõppega kunstiklassides kunsti, kirjaõpetust, joonestamist ja skulptuuri. Ta on osalenud eksperdina haridusministeeriumi atesteerimiskomisjonis. 2006. aastal ilmus tema koostatud kirjaõpetuse õpik "Kaunis kiri" 7.–9. klassile, 2008. aastal oli kaasautor kunstikultuuri ajaloo töövihiku koostamisel.

Ta on alates 2018. aastast Sotsiaaldemokraatliku Erakonna liige.

 Viited 

Kategooria:Eesti kunstipedagoogid
Kategooria:Tallinna Ülikooli vilistlased
Kategooria:Sündinud 1955